রাতে কর্তব্যরত এক নিরাপত্তারক্ষী হেমাটলজি বিভাগ থেকে ধোঁয়া বেরোতে দেখেন। সঙ্গে সঙ্গেই হাসপাতাল কর্মীদের খবর দেন তিনি। খবর দেওয়া হয় দমকলে। ঘটনাস্থলে পৌঁছয় দমকল বিভাগের তিনটি  ইঞ্জিন। তবে তার আগেই হাসপাতালের ইলেকট্রিক বিভাগের কর্মীরা আগুন নিয়ন্ত্রণে আনেন। কী থেকে আগুন লাগল, তা এখনও স্পষ্ট নয়। তবে প্রাথমিকভাবে মনে করা হচ্ছে, শর্ট সার্কিটের জেরেই আগুন লেগেছে।  হাসপাতাল সুপার ইন্দ্রনীল বিশ্বাস জানিয়েছেন, ছোটো আগুন, কর্মীরাই নিয়ন্ত্রণে এনে ফেলেছিলেন। কোনও সমস্যা হয়নি।